पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली थाना क्षेत्र के सागरपाड़ा में शुक्रवार को एक शादी समारोह में 150 से अधिक मेहमानों के शामिल होने की सूचना मिलने के बाद निगरानी दल मौके पर पहुंची तो बारातियों ने विरोध जताकर उसे भगा दिया। निगरानी दल ने एसपी केसर सिंह शेखावत को सूचना दी। जिसके बाद कोतवाली पुलिस मौके पर पहुंची तो शादी समारोह में शामिल लोगों ने पुलिस टीम पर ही पथराव कर दिया।
पथराव में एक एएसआई महावीर शर्मा गंभीर रूप से घायल हो गया। जिसे उपचार के लिए जिला अस्पताल में ले जाया गया। वहीं पथराव की सूचना पर बड़ी संख्या में पहुंची पुलिस ने 14 लोगों को गिरफ्तार किया है। कोतवाली थाना प्रभारी राजेश पाठक ने बताया कि आरोपियों के खिलाफ आपराधिक मामला दर्ज कर 14 लोगों को गिरफ्तार किया जा चुका है। अन्य आरोपियों की तलाश में दबिश दी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn